
# «Әпипә» татар халык биюе телевизион бәйгесенең финалы уза

Бүген, 18 декабрь, «Әпипә» татар халык биюе телевизион бәйгесенең финалы узачак. Бәйгенең төп максаты — халыкның мәдәни мирасын баету, татар халык биюен саклау, үзешчән бию коллективларының башкару осталыгын камилләштерү.

Катнашучыларны Бөтендөнья татар конгрессы Башкарма комитеты җитәкчесе Данис Шакиров сәламләде.

-Бөтендөнья татар конгрессы тарафыннан узган елны «Әпипә» Бөтенроссия үзешчән коллективларның татар халык биюе телевизион бәйгесен оештырган идек. Шул вакытта катнашучылардан остаханәләр һәм мастер-класслар кирәк дигән теләк яңгырады. Шуңа күрә быел без аерым бер форматта остаханәләр һәм мастер-класслар оештырырга булдык, – диде Данис Шакиров.

«Әпипә» Бөтенроссия үзешчән коллективларның татар халык биюе телевизион бәйгесе татар конгрессы Башкарма комитеты, Татарстан Республикасы Мәдәният министрлыгы, «Татарстан-Яңа гасыр» телеканалы белән берлектә 2023 елда өченче тапкыр уздырыла.


Следите за самым важным и интересным в Telegram-каналеТатмедиа

## Нет комментариев
«Әпипә» татар халык биюе телевизион бәйгесенең финалы уза